Kuigi Juudas on ainus mõtlev  inimene jüngrite hulgas, suhtub Jeesus temasse tõrjuvalt. Nende esimesel kohtumisel «Juudas oli tundnud, nagu oleks keegi talle kiviga lagipähe löönud. Seadis Jeesus teda siis kuradiga ühele astmele? [-] See oli esimene kord, kui Õpetaja teda kuradiks nimetas, aga see ei jäänud viimaseks» (lk 66). Tegemist ei ole põhimõtete konfliktiga - Juudas ei jaga jäägitult selootide vaateid -, vaid meeste võimetusega rääkida avameelselt lõpuni.